b'\n_START_ARTICLE_\nKraljevi botani\xc4\x8dni vrt Peradeniya\n_START_SECTION_\nZgodovina\n_START_PARAGRAPH_\nIzvor botani\xc4\x8dnega vrta datira v leto 1371, ko se je kralj Wickramabahu III. povzpel na prestol in obdr\xc5\xbeal dvor v Peradeniyi ob reki Mahaveli. Sledila sta kralja Kirti Sri in Rajadhi Rajasinghe. Na tem mestu je kralj Wimala Dharma zgradil tempelj, vendar so ga Britanci uni\xc4\x8dili, ko so zasedli Kandijsko kraljestvo._NEWLINE_Nato je leta 1821 Alexandar Moon ustanovil podlago za botani\xc4\x8dni vrt. Uporabil je vrt kavovca in cimeta . Botani\xc4\x8dni vrt v Peradeniyi je bil formalno ustanovljen leta 1843 z rastlinami, prinesenimi iz Kew Garden, Slave Island, Kolombo in Kalutara Garden v Kalutari. Kraljevi botani\xc4\x8dni vrt v Peradeniyi je postal bolj neodvisen in se raz\xc5\xa1iril pod Georgeom Gardnerjem, superintendent leta 1844. Po Gardnerjevi smrti leta 1849 je postal vodja George Henry Kendrick Thwaites. On ga je vodil, dokler ni odstopil leta 1879, ko ga je nasledil Henry Trimen, ki je deloval do leta 1895._NEWLINE_Vrt je pre\xc5\xa1el pod nadzor Ministrstva za kmetijstvo, ko je bil ustanovljen leta 1912._NEWLINE_V vrtu obstajajo poti poimenovane Cookova avenija pinij, Avenija Palmirske palme, Avenija dvojnega kokosa, Zeljna avenija in Avenija kraljeve palme. V tem vrtu je tudi klasi\xc4\x8dna Avenija palm. Predmet velike zgodovinske vrednosti je Cannonball Tree, ki sta ga leta 1901 iz Zdru\xc5\xbeenega kraljestva prinesla kralj Jurij V. in kraljica Mary. Pogosto je obremenjen s sadjem, za katerega pravijo, da je podoben topovskim kroglam._NEWLINE_Med drugo svetovno vojno je botani\xc4\x8dni vrt uporabljal lord Louis Mountbatten (1900-1979), vrhovni poveljnik zavezni\xc5\xa1kih sil v Ju\xc5\xbeni Aziji, kot svoj sede\xc5\xbe._NEWLINE_V botani\xc4\x8dnem vrtu je spominski park, kjer so drevesa zasadili pomembni dr\xc5\xbeavniki, tudi Josip Broz Tito._NEWLINE_Sredi parka raste drobnolistni smokvovec (Ficus Benjamina), ki s svojimi vejami in zra\xc4\x8dnimi koreninami prekriva 1600 m\xc2\xb2 povr\xc5\xa1ine, in je najve\xc4\x8dje tovrstno drevo na svetu.'